Notum sit tam futuris quam præsentibus, quod Arsendis femina, molendinum Coppetum, quia injuste tenebat, canonicis guirpivit, laudentibus filiis suis. Quorum unus prius ea, jam moriens, nomine Hymbertus, in præsentia Ricardi capellam Tylecastri, alter vero Guirricus, ante altare sancti Stephani, uterque veniam petentes, Galoni priori, ceterisque fratribus revuirpeverunt. Cujus rei sunt testes Vuarnerius præpositus, fraterque ejus Theodoricus, Petrus Cocus, Durannus, Eschericinus. Sciendum quoque quod filii Arnulfi Salaonensis, quicquid de eodem molendino habent, a canonicis tenent. Unde eisdem in natalibus domini festivitatibus, octo panes, quator sextarios vini, duodecim denarios et unum sextarium avenæ solvent, atque per circulum anni, statutis diebus, tertiam partem de molituris fideliter reddent, eidemque molendino quicquid erit necessarium facient, exceptis molis et ferro conjunctura et Boyssello. et vanno cum archa: hæc enim omnia canonici ement demidia, de cujus molendini tenementis, reinuestivit Herbertus abbas Garnerio annuente præpoposito, Constantium fratrem illorum, que cognominatur Bruno ab incarnatione Domini millesimo centesimo tricesimo anno. Cujus conditionis vel restitutionis testes sunt Theodoricus prædictus. Johannes sutor, Ferlaudus laicus, Ricardus vastellifex.